**Charles Henry «Chuck» Mosley** (født 26. desember 1959 i Hollywood, død 9. november 2017) var en amerikansk musiker, kjent som vokalist i Faith No More mellom 1984 og 1988.

Biografi
--------

Mosley ble med i Faith No More i 1985 og erstattet blant andre Courtney Love, som hadde et kort engasjement som vokalist i bandet. Sammen spilte Mosley og Faith No More inn to album, *We Care a Lot* (1985) og *Introduce Yourself* (1987). I 1988 fikk Mosley sparken fra bandet. Årsaken skal være problemer med rus og økte gnisninger mellom ham og bandmedlemmene, samt enkelte av roadiene. Mosley saksøkte resten av bandmedlemmene for sin del av partnerskapet, men de inngikk senere forlik.

I perioden 1990–1992 var Mosley vokalist i det amerikanske hardcore punk-bandet Bad Brains. I perioden turnerte bandet i USA og Europa.

Mosley stiftet funk metal-bandet Cement og gav ut to album; det eponyme *Cement* (1993) og *The Man with the Action Hair* (1994). I 1994, under USA-turneen for albumet *The Man with the Action Hair*, sovnet bandets sjåfør bak rattet, noe som førte til en stygg ulykke. Mosley brakk ryggen og fikk skader på ryggmargen. Han tilbrakte et år i rekonvalesens og han slet med ryggsmerter frem til sin død i 2017.

I 2009 gav Mosley ut albumet *Will Rap Over Hard Rock for Food* under navnet V.U.A. (Vanduls Ugainst Alliteracy). På albumet deltok Roddy Bottum fra Faith No More, Jonathan Davis fra Korn og Rob Zombies gitarist John 5.

I 2010 ble Mosley og Faith No More gjenforent på scenen i San Francisco, og sammen fremførte de «As the Worm Turns», «Death March», «We Care a Lot», og «Mark Bowen», samt «Introduce Yourself» som en duett med bandets nåværende vokalist, Mike Patton. Mosley og Faith No More gjorde senere flere framtredener sammen, blant annet i 2016 da bandet feiret gjenutgivelsen av debutalbumet *We Care a Lot*.

I 2017 ble Mosley med i industriell rock-supergruppen Primitive Race. Sammen gav de ut ut bandets andre album, *Soul Pretender*, 3. november 2017, under en uke før Mosleys død.

Mosley slet lenge med rusmiddelavhengighet. Han skal ha holdt seg nykter i flere år, men 9. november 2017 ble han funnet død av en heroin-overdose. Han etterlot seg langtidskjæresten Philipa «Pip» Logan, deres to voksne døtre og et barnebarn.

Diskografi
----------

Faith No More
* *We Care a Lot* (1985)
* *Introduce Yourself* (1987)

Cement
* *Cement* (1993)
* *The Man with the Action Hair* (1994)

Chuck Mosley and VUA
* *Will Rap Over Hard Rock for Food* (2009)
* *Demos for Sale* (2016)

Primitive Race
* *Soul Pretender* (2017)

Referanser
----------

1. 1 2   Encyclopaedia Metallum, Encyclopaedia Metallum artist-ID 5919, besøkt 9. oktober 2017[Hentet fra Wikidata]
2. ↑   Find a Grave, Find a Grave 185103518, besøkt 9. oktober 2017[Hentet fra Wikidata]
3. ↑   www.rollingstone.com[Hentet fra Wikidata]
4. ↑   www.independent.co.uk[Hentet fra Wikidata]
5. ↑  «Chuck Mosley 11/2017» **(engelsk)**. Rock and Roll Paradise. 24. februar 2018. Besøkt 12. mars 2019.
6. ↑  Joshua Bote (16. november 2017). «Chuck Mosley, Original Faith No More Singer, Dead at 57». *KQED* **(engelsk)**. Besøkt 11. november 2018.
7. 1 2  Jeremy Allen (1. november 2016). «He Shares A Lot: Chuck Mosley Interviewed». *The Quietus* **(engelsk)**. Besøkt 12. mars 2019.
8. ↑  Axl Rosenberg (15. april 2010). «Faith No More reunite with Chuck Mosley (Don't worry, it was only for a few songs)» **(engelsk)**. Metal Sucks. Besøkt 12. mars 2019.
9. ↑  Jeff Giles (17. august 2016). «Faith No More to Reunite with Original Singer Chuck Mosley for Two Shows» **(engelsk)**. Diffuser. Besøkt 12. mars 2019.
10. ↑  Nik Prowse (5. november 2017). «Primitive Race – Soul Pretender» **(engelsk)**. Echoes and Dust. Besøkt 12. mars 2019.
11. ↑  Christopher Weingarten (10. november 2017). «Chuck Mosley, Former Faith No More Singer, Dead at 57». *Rolling Stone* **(engelsk)**. Besøkt 11. november 2018.

Eksterne lenker
---------------

* Chuck Mosley på Facebook
* (en) Chuck Mosley på Discogs Rediger på Wikidata

* (en) Chuck Mosley på MusicBrainz Rediger på Wikidata

* (en) Chuck Mosley på Encyclopaedia Metallum Rediger på Wikidata

* (en) Chuck Mosley på Songkick Rediger på Wikidata
* (en) Chuck Mosley på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** MusicBrainz **·** Discogs
 |